Gigi Becali nu are nicio grijă înainte de derby-ul cu Rapid: "Îi bat rău. Îi spulber!"
FCSB are un adversar dificil în ultima etapă a sezonului regular. Liderul Ligii 1 joacă în deplasare cu locul 2, ocupat de rivala Rapid.
Se pare că Gigi Becali nu se teme de giuleșteni. Patronul "roș-albaștrilor" consideră că echipa sa va ieși învingătoare.
"Îi bat rău. Îi spulber!"
"Ce să zică Mutu? Sunt 14 puncte și înjumătățite 7. Ce să facă, Mutu e specialist de fotbal și e băiat cuminte, civilizat și îmi place de el. Mutu e specialist, vede valoarea echipei lui și vede valoarea mea de asta a spus.
Văd ce se întâmplă, văd ce joacă ăștia, îi văd pe ăia cum joacă. E pe valoare mai mult, cum să recuperezi puncte cu o echipă mai valoroasă ca tine. Vine meciul direct și îi bat! Trebuie să bați Rapid, e posibil orice, dar ca și calitate valorică a echipei trebuie să îi bați.
Dacă joacă ce au jucat aseară (n.r. luni seara) îi bat rău. Îi spulber! Dacă joacă ce au jucat aseară nu au nicio șansă cu noi", a spus Gigi Becali, citat de Fanatik.